“ทัคคาลบี้” ยกครัวอาหารเกาหลี ทยอยเข้าเซเว่น 555 สาขาทั่วกทม.-ปริมณฑล
“ทัคคาลบี้” ยกครัวอาหารเกาหลี ทยอยเปิดตัวภายในเซเว่น 555 สาขาในพื้นที่กทม.-ปริมณฑล หวังเข้าถึงฐานลูกค้า
“ทัคคาลบี้” ยกครัวอาหารเกาหลี ทยอยเปิดตัวภายในเซเว่น 555 สาขาพื้นที่กทม.-ปริมณฑลในกรุงเทพฯ และปริมณฑล หวังเข้าถึงฐานลูกค้า
4 เม.ย. 2565

นางสาวปรียาวรรณ ตันตสุรฤกษ์  กรรมการผู้จัดการ บริษัท ดัคกาลบี้ กรุ๊ป จำกัด เปิดเผยว่า บริษัทเปิดให้บริการในลักษณะร้านอาหารเกาหลีตามห้างสรรพสินค้าชั้นนำ เช่น สยามเซ็นเตอร์ เซ็นทรัลลาดพร้าว เดอะพรอมานาด ซึ่งได้รับการตอบรับจากกลุ่มลูกค้าทื่ชื่นชอบอาหารเกาหลีเป็นอย่างดี และเพื่อให้ทัคคาลบี้ ได้เข้าถึงลูกค้ามากยิ่งขึ้น โดยยังคงเป็นอาหารปรุงสดเช่นเดียวกับที่รับประทานในร้าน รวมถึงการเลือกใช้วัตถุดิบคุณภาพและได้มาตรฐานของซีพีเอฟ จึงเกิดแนวคิดร่วมมือกับ คัดสรรธุรกิจอาหารปรุงสดของเซเว่น นำอาหารเกาหลีทัคคาลบี้ เข้าไปให้บริการแบบปรุงสด พร้อมเสิร์ฟในร้านเซเว่นอีเลฟเว่น
“โดยทัคคาลบี้ในร้านเซเว่นฯ เป็นประสบการณ์ใหม่ที่เชื่อว่า ลูกค้าจะประทับใจทั้งรสชาติความอร่อยที่ไม่ต่างจากการรับประทานในร้านปกติ และชอบในบริการที่รวดเร็วพร้อมเสิร์ฟภายใน 3-5 นาที กับการอำนวยความสะดวกให้อาหารเกาหลีอร่อยๆ เข้าใกล้ลูกค้ามากขึ้นด้วยจำนวนถึง 555 สาขา ประกอบกับบริการ 7Delivery ที่จะตอบโจทย์การรับประทานที่บ้านด้วย เป็นการปรุงสด-พร้อมเสิร์ฟ-ตามสไตล์เกาหลีแท้ๆ ที่ทุกคนต้องประทับใจ” นางสาวปรียาวรรณ กล่าว
ด้าน นางสาวกนกอร ทิพยพรกุล ผู้จัดการทั่วไป หน่วยงานคัดสรรและเบลลินี่ พรีเมียม คาเฟ่ บริษัท ซีพีออลล์ จำกัด (มหาชน) หรือ CPALL เปิดเผยว่า บริษัทคัดสรรเป็นไลฟ์สไตล์คาเฟ่ที่มุ่งตอบโจทย์เทรนด์ลูกค้ากลุ่มคนรุ่นใหม่ในร้านเซเว่นอีเลฟเว่น โดยเน้นการนำวัตถุดิบชั้นดีมาทำสดภายในร้าน ด้วยฝีมือทีมงานที่ผ่านการฝึกทักษะการเป็นเชฟ และบาริสต้ามาโดยเฉพาะ เพื่อให้บริการทั้งด้านอบสด ปรุงสด และชงสด ภายใต้แนวคิด “ทำสด พร้อมเสิร์ฟ ตามสไตล์” จนกลายเป็นเสน่ห์ของร้านเซเว่นอีเลฟเว่นในปัจจุบัน
“ทั้งนี้ การร่วมมือระหว่างร้านคัดสรรและทัคคาลบี้ ถือเป็นจุดเริ่มต้นที่ดี เพื่อเพิ่มทางเลือกอาหารหลากหลายแก่ลูกค้า โดยผสมผสานกับเสน่ห์ของร้านคัดสรร ทำให้ตอบโจทย์คนยุคใหม่มากขึ้น เมื่อไหร่ที่อยากรับประทานอาหารเกาหลี สามารถกดสั่งผ่านร้านเซเว่นอีเลฟเว่น รับรองว่า กระบวนการปรุงสดของทางร้าน จะทำให้ลูกค้าได้สัมผัสรสชาติที่ดีเสมือนรับประทานในร้านอาหารจริง” นางสาวกนกอร กล่าว
ขณะที่มูลค่าตลาดอาหารเกาหลีเมื่อปี 2563 มีมูลค่าถึง 2,000 ล้านบาท และมีอัตราเติบโตที่ 4-5% ทุกปี แสดงว่าผู้บริโภคมีความต้องการและชื่นชอบอาหารเกาหลีไม่น้อย เป็นที่มาของการนำทัคคาลบี้เข้ามาเสิร์ฟลูกค้าในร้านเซเว่น ในราคาที่เข้าถึงง่าย
ทั้งนี้ KUDSAN x DAK GALBI จะทยอยเปิดตัวในร้านเซเว่นอีเลฟเว่น 555 สาขา ในกรุงเทพฯ และปริมณฑล โดยมีเมนูอาหารเกาหลียอดนิยมของทางร้านเป็นเมนูแนะนำ อาทิ ไก่กรอบทัคคัลยอง  ต็อกโบกี  ปีกไก่กรอบทัคคัลยอง ข้าวไก่กรอบบอมบ์บอมบ์  เป็นต้น และมีระดับราคาอยู่ในช่วง 89-129 บาท
นอกจากนี้ เปิดประสบการณ์ใหม่พิสูจน์ความอร่อยและความพิเศษของ KUDSAN X DAK GALBI ในร้านเซเว่นอีเลฟเว่นได้แล้ววันนี้ ด้วยโปรโมชั่นเซ็ตอย่าง Combo set ข้าวไก่กรอบบอมบ์บอมบ์ พร้อมครัวซองต์นำเข้าและเครื่องดื่ม ในราคาเพียง 149 บาท จากราคาปกติ 182 บาท หรือจะเป็น เซ็ตไก่กรอบทัคคัลยอง คู่ ต๊อกโบกี เพียง 199 บาท จากราคาปกติ 228 บาท เป็นต้น